《送春》
宋代·施枢

相逢九十日，彼此惜芳期。
折柳停闲骑，嚼花吟好诗。
经年行远别，对景起深思。
日落不知处，四山啼子规。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。